Izziņa par atzinumos sniegtajiem iebildumiem

**Likumprojekts “Grozījums likumā “Par Krimināllikuma spēkā stāšanās un piemērošanas kārtību””**

|  |
| --- |
| (VSS - 482) |

(dokumenta veids un nosaukums)

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | 02.09.2020. |
|  |  |
| Saskaņošanas dalībnieki | Veselības ministrijaLatvijas Darba devēju konfederācijaĢenerālprokuratūraTieslietu ministrijaIekšlietu ministrijaVID Nodokļu un muitas policijas pārvaldeZemkopības ministrija |
| Saskaņošanas dalībnieki izskatīja šādu ministriju (citu institūciju) iebildumus |  | Latvijas Darba devēju konfederācijas iebildums |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  |
|    |
|    |

**Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p. k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| **Latvijas Darba devēju konfederācija 22.07.2020.** |
| 1 | Likuma “Par Krimināllikuma spēkā stāšanās un piemērošanas kārtību” 2. pielikumā iekļautās vielas, kurām starp nelieliem un lieliem apmēriem pastāv lielas atšķirības | Veselības ministrija nav argumentējusi, kāpēc pastāv tik ļoti lielas atšķirības starp lieliem un nelieliem narkotisko vielu apmēriem.  Iebilduma noraidījumā nav ziņu, vai institūcijas, uz kurām Veselības ministrija atsaucas, ir vērtējušas tieši šo aspektu.   | **Par iebildumu 03.09.20. starpinstitūciju sanāksmē panākta vienošanās,** kas paredz, ka LDDK neuztur iebildumu, ar nosacījumu, ka Veselības ministrija likumprojekta anotācijā norāda, ka atsevišķām vielām, kurām diapazons starp apmēru, līdz kuram daudzumi atzīstami par nelieliem, un apmēru, sākot ar kuru daudzumi atzīstami par lieliem, ir pārāk plašs, pie vieniem no nākamajiem likuma grozījumiem veiks minēto apmēru atkārtotu izvērtējumu.Vēršam uzmanību, ka kontrolējamo vielu iedarbība un līdz ar to radītais kaitējums un iespējamās sekas nav proporcionālas vielu daudzumam. Vielu apmēri nav vērtējami matemātiski un to farmakoloģiskā iedarbība nav lineāra. Vielu farmakoloģiskā (arī toksiskā) iedarbība, pirmkārt, ir atkarīga no konkrētas narkotiskās vai psihotropās vielas ķīmiskās struktūras un fizikāli ķīmiskām īpatnībām (šķīdība lipīdos, aktīvo metabolītu veidošanas ātrums u.t.t.). Narkotisko un psihotropo vielu aktivitāti nevar raksturot tikai ar uzņemto devu, bet, galvenokārt, ar ķīmisko struktūru, jo vielas organismā  iedarbojas uz dažādiem receptoriem. Vielu farmakoloģisko iedarbību var raksturot ar efektīvu devu (ED). Letālā deva (LD) raksturo akūto toksicitāti. Nosakot ED un LD, farmakologi izmanto eksperimentālus dzīvniekus. Cilvēkam konkrētas narkotiskās un psihotropās vielas iedarbību uz organismu raksturo arī daži citi faktori (dzimums, vecums, veselības stāvoklis, tolerance u.t.t.). Tāpēc katras konkrētas narkotiskās vai psihotropās vielas efektivitāte atšķiras dažādām personām, savukārt, efektīvo devu nevar noteikt strikti. Vielas efektīvā deva ir atkarīga no pamatiedarbības mehānisma (stimulātori, depresanti, halucinogēni u.c.), ievadīšanas veida, vielas stabilitātes, no kumulācijas organismā, biotransformācijas (metabolisma) ātruma, izvadīšanas mehānisma. Tā, piemēram, vienas narkotiskas vielas dubulta deva var izraisīt nāvi, taču cita viela nāvi izraisīs tikai, ja tiek lietota, piemēram, desmitkārtīgi lielāka deva. Tāpat vēršam uzmanību, ka vielu norādītie apmēri attiecas tikai uz izņemtām tīrām vielām un neattiecas uz bioloģiskām vidēm. Kontrolējamo vielu apmērus nosaka Valsts policijas Kriminālistikas pārvaldes eksperti, veicot izņemto pulveru, drogu, maisījumu izpēti. Vienlaikus informējam, ka saskaņā ar Valdības rīcības plāna Deklarācijas par Artura Krišjāņa Kariņa vadītā Ministru kabineta iecerēto darbību īstenošanu (Ministru kabineta 2019.gada 17.maija rīkojums Nr.210) 193.2 punktu, Iekšlietu ministrija sadarbībā ar citām iestādēm plāno vērtēt nepieciešamību paaugstināt apmērus līdz kuriem vielu daudzumi atzīstami par nelieliem.Pēc kontrolējamām vielām noteiktajiem apmēriem vadās tiesībsargājošās iestādes, lai kvalificētu noziedzīgos nodarījumus. Tā, piemēram, atbilstoši Krimināllikuma 253.2 panta otrajai daļai par narkotisko vai psihotropo vielu neatļautu izgatavošanu, iegādāšanos, glabāšanu, pārvadāšanu vai pārsūtīšanu nelielā apmērā realizācijas nolūkā vai par narkotisko vai psihotropo vielu neatļautu realizēšanu nelielā apmērā —soda ar brīvības atņemšanu uz laiku līdz trim gadiem vai ar īslaicīgu brīvības atņemšanu, vai ar piespiedu darbu, vai ar naudas sodu. Savukārt Krimināllikuma 253. panta otrā daļa nosaka, ka par tādām pašām darbībām, ja tās izdarījusi personu grupa pēc iepriekšējas vienošanās vai ja tās izdarītas ar narkotiskajām vai psihotropajām vielām lielā apmērā, —soda ar brīvības atņemšanu uz laiku no trim līdz desmit gadiem, konfiscējot mantu vai bez mantas konfiskācijas, un ar probācijas uzraudzību uz laiku līdz trim gadiem.  | Papildināta anotācijas 4. lpp.   |
| **Latvijas Darba devēju konfederācija 08.07.2020.** |
| 2 | Likuma “Par Krimināllikuma spēkā stāšanās un piemērošanas kārtību” 2. pielikumā iekļautās vielas, kurām starp nelieliem un lieliem apmēriem pastāv lielas atšķirības | Pirmajā sarakstā ietvertajām vielām ir nesamērīgi lielas atšķirības starp pozīciju “Apmērs, līdz kuram daudzumi atzīstami par nelieliem” un pozīciju “Apmērs, sākot ar kuru daudzumi atzīstami par lieliem”. Attiecība starp nelieliem un lieliem apmēriem ir sākot no viens pret divi (piemēram, 11.tabula 21. un 22.pozīcija) līdz viens pret tūkstoti divi (piemēram, 6.tabula 1.pozīcija, 9.tabula 2.un 3.pozīcija u.c.). Tas nozīmē, ka daļai narkotisko vielu daudzums, kas atzīstams par lielu, tikai divkārt pārsniedz nelielu apmēru, savukārt citām vielām daudzums, kas atzīstams par lielu, simtkārt un pat tūkstoškārt pārsniedz nelielu apmēru. LDDK ieskatā šāds diapazons ir pārāk plašs.  | **Par iebildumu 03.09.20. starpinstitūciju sanāksmē panākta vienošanās** (skat. 1. iebildumu)Likuma “Par Krimināllikuma spēkā stāšanās un piemērošanas kārtību” 2. pielikuma 1. punkts nosaka, ka vielām iedalījumu apmēri noteikti, ņemot vērā nelikumīgā apritē esošo narkotisko un psihotropo vielu kaitējumu cilvēka veselībai un bīstamības pakāpi.Nav pamata apšaubīt daudzu gadu garumā narkotisko un psihotropo vielu, farmācijas un ķīmijas ekspertu noteiktos apmērus I sarakstā iekļautajām vielām. Vēl jo vairāk, ka likumprojekti, kas paredz jaunu vielu aizliegšanu vai pakļaušanu kontrolei, nosakot tām arī apmērus, vienmēr tiek skaņoti arī ar Latvijas Organiskās sintēzes institūta ekspertiem. Daudzu gadu garumā tiesībsargājošās iestādes ir strādājušas, vadoties pēc likumā vielām noteiktajiem apmēriem, un līdz šim eksperti, kas praksē piemēro minētās normas, nav vērsuši Veselības ministrijas uzmanību uz noteikto apmēru diapazona nesamērīgumu. Aicinām LDDK sniegt zinātniskos pētījumus par I sarakstā iekļauto vielu ietekmi uz cilvēka organismu, kas pierādītu likumā vielām noteikto apmēru nesamērīgumu. | Papildināta anotācijas 4.lpp. |
| **Tieslietu ministrija 02.07.2020.** |
| 3 |  | Likumprojekta 9. pants paredz apvienot likuma "Par Krimināllikuma spēkā stāšanās un piemērošanas kārtību" 2. pielikuma 8.1., 8.2. un 8.3. tabulas un no tām vielas fenetilīns, fenproporekss, fentermīns, mefenorekss pārvietot uz Amfetamīnu grupu, vielas psilocīns (psilotsīns), psilocibīns pārvietot uz Triptamīnu grupu, un vielas tenociklidīns (TCP), eticiklidīns (PCE), roliciklidīns (PHP, PCPY) pārvietot uz 1-Arilcikoloheksilamīni grupu. Tomēr no Likumprojekta anotācijas neizriet nepieciešamības pamatojums mainīt minēto vielu atrašanās vietu. | **Ņemts vērā**Sniegts papildu skaidrojums anotācijā |  |
| 24 |  | Atbilstoši Likumprojektam daļai vielu (fenetilīns, fenproporekss, fentermīns, mefenorekss, psilocīns (psilotsīns), psilocibīns), iekļaujoties kādā no vielu grupām, mainās arī tām iepriekš noteiktie apmēri. Piemēram, kriminālatbildība atbilstoši spēkā esošajai redakcijai par nelikumīgām darbībām ar vielu fenetelīns iestājas, ja tās svars pārsniedz 0,03 gramus, tomēr piedāvātā redakcija, kas ir nelabvēlīga personai, jo atzīst nodarījumu par vairāk sodāmu, paredz kriminālatbildību par nelikumīgām darbībām ar vielu fenetelīns, ja tās svars pārsniedz 0,02 gramus. Vēršam uzmanību, ka anotācijā šādai vielu apmēra maiņas nepieciešamībai, nav sniegts pamatojums.  | **Ņemts vērā**Sniegts papildu skaidrojums anotācijā |  |
| 25 | **Pārejas noteikums**Par noziedzīgiem nodarījumiem ar I, II, III un IV sarakstā iekļautām narkotiskām vielām, psihotropām vielām un prekursoriem, kas izdarīti līdz šā likuma spēkā stāšanās dienai, minēto vielu iedalījumu apmēri nosakāmi saskaņā ar tām likuma “Par Krimināllikuma spēkā stāšanās un piemērošanas kārtību” normām, kas bija spēkā šā nodarījuma izdarīšanas laikā. | Likumprojekta 10. pants paredz Likuma 2. pielikuma 10. punkta 1., 3., 5. un 6. apakšpunktā kontrolei pakļautos augus sadalīt izžāvētos un neizžāvētos augos, nosakot arīdzan to apmērus. Atbilstoši spēkā esošajai Likuma redakcijai kriminālatbildība par nelikumīgām darbībām, piemēram, ar *Catha edulis*, neatkarīgi no tā, vai minētais augs ir izžāvēts vai neizžāvēts, iestājas, ja tā svars pārsniedz 100 gramus. Turpretī atbilstoši Likumprojektā piedāvātajai normas redakcijai kriminālatbildība par nelikumīgām darbībām ar *Catha edulis*, ja tā svars pārsniedz 100 gramus, iestājas tikai tad, ja tas ir izžāvēts. Par neizžāvētu *Catha edulis* kriminālatbildība iestāsies vien tad, ja tā svars pārsniegs 1 kilogramu. Līdzīgu situāciju iespējams konstatēt arīdzan ar tādiem augiem kā *mitragyna speciosa (kratom)* un *salvia divinorum*.Šajā sakarā vēršam uzmanību, ka saskaņā ar Krimināllikuma 5. panta otro daļu Likumprojekta 10. pants tādiem nežāvētiem augiem kā *Catha edulis*, *mitragyna speciosa (kratom)* un *salvia divinorum* apmērā līdz 999 gramiem turpmāk paredz nepiemērot kriminālatbildību, kas nozīmē, ka apmērā līdz 999 gramiem darbības ar minētajām vielām ir paredzēts dekriminalizēt. Savukārt Likumprojekta pārejas noteikums noteic, ka par noziedzīgiem nodarījumiem ar I, II, III un IV sarakstā iekļautām narkotiskām vielām, psihotropām vielām un prekursoriem, kas izdarīti līdz šā likuma spēkā stāšanās dienai, minēto vielu iedalījumu apmēri nosakāmi saskaņā ar tām Likuma normām, kas bija spēkā šā nodarījuma izdarīšanas laikā. Saskaņā ar Krimināllikuma 5. panta otro daļu likumam, kas atzīst nodarījumu par nesodāmu, mīkstina sodu vai ir citādi labvēlīgs personai, ja vien attiecīgajā likumā nav noteikts citādi, ir atpakaļejošs spēks, proti, tas attiecas uz nodarījumiem, kas izdarīti pirms attiecīgā likuma spēkā stāšanās, kā arī uz personu, kura izcieš sodu vai izcietusi sodu, bet kurai saglabājusies sodāmība. Ņemot vērā to, ka likumprojekts faktiski paredz atsevišķu ar narkotisko un psihotropo vielu apriti saistītu noziedzīgu nodarījumu dekriminalizāciju, pārejas noteikumiem ir jānodrošina saprātīgu un līdzsvarotu pāreju no vecā tiesiskā regulējuma uz jauno. Par noziedzīgiem nodarījumiem, kas jau ir izdarīti vai tiks izdarīti līdz grozījumu spēkā stāšanās laikam, personas nepieciešams saukt pie atbildības un sodīt saskaņā ar likuma redakciju, kas bija spēkā noziedzīga nodarījuma izdarīšanas brīdī, vienlaikus ievērojot, ka kriminālatbildība par noziedzīgu nodarījumu nevar vairāk iestāties, ja pēc grozījumu spēkā stāšanās saskaņā ar Krimināllikuma un likuma “Par Krimināllikuma spēkā stāšanās un piemērošanas kārtību” 2.pielikuma normām par izdarīto nodarījumu vairs nav paredzēta kriminālatbildība. | **Ņemts vērā**Pārejas noteikumi izteikti Tieslietu ministrijas piedāvātajā redakcijā | **Pārejas noteikumi**1. Personas, kuras izdarījušas noziedzīgu nodarījumu līdz šā likuma spēkā stāšanās dienai, saucamas pie kriminālatbildības un sodāmas saskaņā ar tām Krimināllikuma un likuma “Par Krimināllikuma spēkā stāšanās un piemērošanas kārtību” 2.pielikuma normām, kuras bija spēkā šā nodarījuma izdarīšanas laikā, turklāt ņemot vērā, ka kriminālatbildība par noziedzīgu nodarījumu nevar iestāties, ja pēc šā likuma spēkā stāšanās dienas saskaņā ar Krimināllikuma un likuma “Par Krimināllikuma spēkā stāšanās un piemērošanas kārtību” 2.pielikuma normām par to netiek paredzēta kriminālatbildība.2. Izmeklēšanas iestāžu, prokuratūras un tiesu lietvedībā esošos kriminālprocesus par nodarījumiem, par kuriem pēc šā likuma spēkā stāšanās dienas saskaņā ar Krimināllikuma un likuma “Par Krimināllikuma spēkā stāšanās un piemērošanas kārtību” 2.pielikuma normām netiek paredzēta kriminālatbildība, izbeidz saskaņā ar Kriminālprocesa likuma 377. panta 2. punktu. Ja krimināllietas materiālos ir ziņas par faktiem, sakarā ar kuriem personai būtu jāpiemēro administratīvais sods, nepieciešamos materiālus nosūta kompetentajai institūcijai vai amatpersonai izskatīšanai Administratīvās atbildības likumā noteiktajā kārtībā.3. Kriminālprocesu, kurš pabeigts, apsūdzēto nosacīti atbrīvojot no kriminālatbildības par nodarījumiem, par kuriem pēc šā likuma spēkā stāšanās dienas saskaņā ar Krimināllikuma un likuma “Par Krimināllikuma spēkā stāšanās un piemērošanas kārtību” 2.pielikuma normām netiek paredzēta kriminālatbildība, un attiecībā uz kuru lēmums nav stājies spēkā pilnā apjomā, izbeidz saskaņā ar Kriminālprocesa likuma 377. panta 2. punktu.4. Šā likuma nosacījumi neattiecas uz personām, kuras līdz šā likuma spēkā stāšanās dienai ir notiesātas vai kurām sods noteikts ar prokurora priekšrakstu par sodu. |
| Atbildīgā amatpersona |    |
|  | (paraksts\*) |

Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

Dana Muravska

|  |
| --- |
| (par projektu atbildīgās amatpersonas vārds un uzvārds) |
| Veselības ministrijas Veselības veicināšanas un atkarību profilakses vecākā eksperte |
| (amats) |
| 67 876 009 |
| (tālruņa un faksa numurs) |
| Dana.Muravska@vm.gov.lv |
| (e-pasta adrese) |